b"\n_START_ARTICLE_\nMarit Bj\xc3\xb8rgen\n_START_SECTION_\nBiografia\n_START_PARAGRAPH_\nVa n\xc3\xa9ixer el 21 de mar\xc3\xa7 de 1980 a la ciutat de Trondheim, poblaci\xc3\xb3 situada al comtat de S\xc3\xb8r-Tr\xc3\xb8ndelag.\n_START_SECTION_\nCarrera esportiva\n_START_PARAGRAPH_\nConsiderada una de les millors esquiadores de fons de tots els temps, als 21 anys va participar en els Jocs Ol\xc3\xadmpics d'hivern de 2002 realitzats a Salt Lake City (Estats Units), on finalitz\xc3\xa0 segona en la prova de 4x5\xc2\xa0km. relleus, aix\xc3\xad com catorzena en els 30\xc2\xa0km i cinquantena en els 15 quil\xc3\xb2metres individuals. En els Jocs Ol\xc3\xadmpics d'hivern de 2006 realitzats a Tor\xc3\xad (It\xc3\xa0lia), aconsegu\xc3\xad guanyar la medalla de plata en la prova dels 10\xc2\xa0km., a m\xc3\xa9s de finalitzar quarta en els prova per equips, cinquena en els relleus 4x5\xc2\xa0km. i divuitena en la prova d'esprint. En els Jocs Ol\xc3\xadmpics d'hivern de 2010 realitzats a Vancouver (Canad\xc3\xa0) aconsegu\xc3\xad guanyar cinc medalles ol\xc3\xadmpiques, en totes les modalitats en les quals particip\xc3\xa0: la medalla d'or en els 15\xc2\xa0km. persecuci\xc3\xb3, l'esprint individual i la prova de relleus 4x5\xc2\xa0km., aix\xc3\xad com la medalla de plata en els 30\xc2\xa0km. cl\xc3\xa0ssics i la medalla de bronze en els 15\xc2\xa0km. lliures._NEWLINE_Al llarg de la seva carrera ha guanyat nou medalles en el Campionat del M\xc3\xb3n d'esqu\xc3\xad n\xc3\xb2rdic, destacant quatre medalles d'or."